**Alessandro Cattelan** (født 11. mai 1980 i Tortona i Italia) er en italiensk tv-programleder og mediepersonlighet. Han har ledet en rekke tv-programmer gjennom 2000-tallet, blant andre den italienske versjonen av *Total Request Live* på MTV Italia, og *Le Iene* på tv-kanalen Italia 1. Han var også programleder for italienske *X Factor* fra 2011 til 2020. I 2022 er han aktuell med Netflix-serien *Alessandro Cattelan: Spørsmålet* og som programleder for Eurovision Song Contest 2022 sammen med musikerne Laura Pausini og Mika.

Bakgrunn
--------

Cattelan er født og oppvokst i kommunen Tortona i provinsen Alessandria, mens foreldrene hans opprinnelig er fra San Donà di Piave i Venezia. Allerede som syvåring i 1987 dukket han opp på tv-skjermen, som jurymedlem i den internasjonale barnesang-konkurransen *Zecchino d’Oro* på Rai 1. 

### Tv-karriere

I 2001 debuterte han som programleder for sendingen *Viv.it* på musikkanalen VIVA, og i 2003 ledet han barneprogrammet *Ziggie* på tv-kanalen Italia 1. Sommeren 2004 debuterte han på MTV Italia, som programleder for *Most Wanted*, et interaktivt musikkprogram der seerne kunne ringe inn og delta. Sommeren etter dro han sammen med VJ Giorgia Surina til USA for å være vertskap for sommerprogrammet *Viva Las Vegas*. Senere i 2005 var han programleder for *Total Request Live*, den italienske versjonen av MTV-musikkprogrammet. Han ledet programmet sammen med Giorgia Surina frem til 2006, da han ledet programmet alene. I 2006 deltok han i satire- og humorprogrammet *Le Iene* på Italia 1, og han debuterte som sanger sammen med Gianluca Quagliano på albumet *Sunglasses (Non dirlo a nessuno)*.

I 2011 startet Cattelan i tv-kanalen Sky Italia, og var senere programleder under Copa América 2011 på Sky Sports. Samme høst ble han programleder for italienske *X Factor* på Sky Uno, og han ledet konkurransen frem til 2020. På samme kanal fikk han også sitt eget talkshow, *E poi c'è Cattelan* (norsk oversettelse: *Og så har du Cattelan*), og han ble i 2018 kåret til årets italienske programleder under Flaiano-prisutdelingen.

Han har også vært programleder for sendinger som filmprisutdelingen David di Donatello i 2016 og 2017, og programmmet *Da grande* på Rai 1 i 2021. I mai 2022 er programleder for Eurovision Song Contest 2022 i Torino sammen med musikerne Laura Pausini og Mika. Våren 2022 er han også aktuell med Netflix-serien *Alessandro Cattelan: Spørsmålet*, der han tar opp eksistensielle spørsmål med kjente gjester som Paolo Sorrentino og Roberto Baggio.

### Radio og litteratur

I tillegg til fjernsyn, har Cattelan ledet flere programmer på radio, blant andre kanalene Radio Kiss Kiss, RTL 102.5 og Radio 105. I 2013 var han en av hovedprogramlederne på musikkanalen Radio Deejay, og han ledet hitlisteprogrammet *50 Songs* i 2015 og 2016.

Han har også gitt ut flere bøker. I 2008 ga han ut romanen *Ma la vita è un'altra cosa* (*Men livet er en annen ting*) på forlaget Mondadori. Han skrev romanen sammen med vennen Niccolò Agliardi. I 2010 kom oppfølgerboken *Zone rigide*, og i 2011 fulgte *Quando vieni a prendermi?* (*Når kommer du for å hente meg?*), også disse på Mondadori.

I desember 2020 ga han ut barneboken *Emma libera tutti!* (*Emma frir alle!*) på Gallucci Editore. Boken er inspirert av eventyrene datteren hans Nina fortalte.

### Fotballkarriere

Cattelan har hatt en kort fotballkarriere som forsvarsspiller i de lavere divisjonene i italiensk fotball. I 1995 var han i spillerstallen til A-laget til hjembyen HSL Derthona. I 1999 spilte han for Sarezzano og siden flere andre småklubber i de lavere ligaene i italiensk fotball.

I 2017 kunngjorde han at han hadde signert kontrakt med HSL Derthona, og han spilte noen få kamper frem til februar 2018, da en skade tvang ham til å ta en spillepause. Kontrakten med HSL Derthona ble avsluttet i juni 2018, og han meldte overgang til San Marino-klubben La Fiorita. Der spilte han blant annet de siste minuttene av Champions League-kvalifiseringskampen mot Lincoln Red Imps F.C. en kamp San Marino-laget tapte 0–2.

Privatliv
---------

I april 2014 giftet han seg med den sveitsiske modellen Ludovica Sauer. Paret har to døtre: Nina (født i 2012) og Olivia (født i 2016).

Tv-progammer
------------

Utvalg av tv-sendinger og programmer som Cattelan har ledet eller deltatt i:

* *Viv.it* (VIVA, 2001–2002)
* *Play It* (All Music, 2002–2004)
* *Ziggie* (Italia 1, 2003–2005)
* *Most Wanted* (MTV Italia, 2004)
* *Viva Las Vegas* (MTV Italia, 2005)
* *MTV Supersonic* (MTV Italia, 2005)
* *Total Request Live* (MTV Italia, 2005–2008)
* *Le iene* (Italia 1, 2006)
* *Total Request Live On Tour* (MTV Italia, 2006–2008)
* *MTV Day* (MTV, 2006–2008)
* *TRL Awards* (MTV, 2006–2008)
* *Lazarus* (MTV Italia, 2008)
* *Stasera niente MTV* (MTV Italia, 2008)
* *Coca Cola Live @ MTV –* *The Summer Song* (MTV Italia, 2009)
* *Quelli che il calcio e...* (Rai 2, 2009–2011)
* *Copa America Hoy* (Sky Sport, 2011)
* *X Factor* (Sky Uno, 2011–2020)
* *X Factor Daily* (Sky Uno, 2011–2014)
* *Italia Loves Emilia* (Sky Prima Fila, 2012)
* *Potevo farlo anch'io!* (Sky Arte, 2013)
* *E poi c'è Cattelan* (Sky Uno, 2014–2020)
* *Web Show Awards* (La3, 2014)
* *David di Donatello* (Sky Uno, Sky Cinema 1, TV8, 2016–2017)
* *Da grande* (Rai 1, 2021)
* *Alessandro Cattelan: Spørsmålet* (Netflix, 2022)
* *Eurovision Song Contest 2022* (Rai 1, 2022)

Referanser
----------

1. ↑  «Watch Alessandro Cattelan: One Simple Question | Netflix Official Site». *www.netflix.com* **(engelsk)**. Besøkt 5. februar 2022.
2. ↑  «Eurovision 2022 Hosts: Laura Pausini, Alessandro Cattelan and Mika 🇮🇹». *Eurovision.tv* **(engelsk)**. 2. februar 2022. Besøkt 5. februar 2022.
3. ↑  «Epcc, lo show 2.0 di Cattelan. Intervista al Letterman di Sky: "Mi basta un'ora"». *La Gazzetta dello Sport - Tutto il rosa della vita* **(italiensk)**. Besøkt 5. februar 2022.
4. ↑  «Alessandro Cattelan». *IMDb*. Besøkt 5. februar 2022.
5. ↑  «Alessandro Cattelan: Volevo fare il calciatore e il cantante». *TvZoom* **(italiensk)**. 23. mai 2016. Besøkt 5. februar 2022.
6. ↑  TG24, Sky. «Finale di X Factor, Alessandro Cattelan: 'E' la mia ultima puntata'». *tg24.sky.it* **(italiensk)**. Besøkt 5. februar 2022.
7. ↑  «Alessandro Cattelan vince il Premio Flaiano come miglior conduttore Tv». *www.rumors.it* **(italiensk)**. 9. juli 2018. Besøkt 5. februar 2022.
8. ↑  «Alessandro Cattelan: Libri dell'autore in vendita online». *www.ibs.it* **(italiensk)**. Besøkt 5. februar 2022.
9. ↑  «"Emma libera tutti", la favola di Natale scritta da Nina e Alessandro Cattelan». *www.deejay.it* **(italiensk)**. 24. november 2020. Besøkt 5. februar 2022.
10. ↑  «Cattelan, lo stopper di Mtv - Gazzetta dello Sport». *www.gazzetta.it*. Besøkt 5. februar 2022.
11. ↑  «Da 'Sky' al calcio: Cattelan giocherà in Prima Categoria | Goal.com». *www.goal.com*. Besøkt 5. februar 2022.
12. ↑  «Cattelan: "Derthona, sarò il tuo Cannavaro. Inter, tieni Perisic"». *La Gazzetta dello Sport - Tutto il rosa della vita* **(italiensk)**. Besøkt 5. februar 2022.
13. ↑  «Il sogno di Ale Cattelan: il suo Derthona in Promozione, ma servono tre punti a Ovada». *La Stampa* **(italiensk)**. 12. mai 2018. Besøkt 5. februar 2022.
14. ↑  UEFA.com. «La Fiorita-Lincoln Red Imps 2019 Storia | UEFA Champions League». *UEFA.com* **(italiensk)**. Besøkt 5. februar 2022.
15. ↑  Bosaia, Maria Sole (27. april 2014). «Alessandro Cattelan e Ludovica Sauer sposi: ecco le immagini del matrimonio - Foto». *SoloGossip.it* **(italiensk)**. Besøkt 5. februar 2022.
16. ↑  «Sai con chi è sposato Alessandro Cattelan?». *Donna Glamour* **(italiensk)**. 21. september 2021. Besøkt 5. februar 2022.
17. ↑  «Alessandro Cattelan». *IMDb*. Besøkt 5. februar 2022.

Eksterne lenker
---------------

* (en) Alessandro Cattelan – kategori av bilder, video eller lyd på Commons Rediger på Wikidata
* (en) Alessandro Cattelan på Internet Movie Database Rediger på Wikidata

* (en) Alessandro Cattelan hos The Movie Database Rediger på Wikidata
* *Artikkelen har ingen egenskaper for musikkdatabaser i Wikidata*
* Alessandro Cattelan på Twitter Rediger på Wikidata

* Alessandro Cattelan på Facebook Rediger på Wikidata

* Alessandro Cattelan på Instagram Rediger på Wikidata

| Utmerkelser og prestasjoner |
| --- |
| Forgjenger :**Nederlands flagg NederlandChantal Janzen, Edsilia Rombley, Jan Smit og Nikkie de Jager** | **Programleder for Eurovision Song Contest**2022 (sammen med Laura Pausini og Mika) | Etterfølger :**Storbritannias flagg StorbritanniaAlesha Dixon, Hannah Waddingham, Julija Sanina og Graham Norton** |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** ICCU
 |